Blue text on a black background

Description automatically generated with medium confidence*2025 m. balandžio 18 d.*

*Pranešimas žiniasklaidai*

**Išskirtinė galimybė susipažinti su Karen Read byla: „Investigation Discovery“ pristato naują dokumentinį serialą**

**Šaltą sausio mėnesio rytą Bostono priemiestyje viename kiemų randamas negyvo pareigūno Johno O‘Keefo kūnas. Atsižvelgiant į komplikuotus ir toksiškus O‘Keefo ir jo merginos Karen Read santykius, valdžios institucijos nedelsdamos pagrindine įtariamąja paskelbia jo antrąją pusę. „Investigation Discovery“ pristato naują keleto dalių dokumentinį serialą „Kūnas sniege: Karen Read teismas“ (angl. *A body in the snow: the trial of Karen Read*), kuriame žiūrovai nukeliami į teismo proceso užkulisius.**

Pareigūnų teigimu, K. Read apimta pykčio automobiliu rėžėsi į savo mylimąjį O‘Keefą ir paliko jį mirti sniege. Kadangi 2024 m. teismo procesas baigėsi klaidingu verdiktu, o 2025 m. laukia pakartotinis teismo nagrinėjimas, vis dar kyla daug klausimų dėl to, kas iš tikrųjų įvyko tą naktį.

Johno O'Keefe'o mirties tyrimas ir galiausiai Karen Read pareikšti kaltinimai antrojo laipsnio žmogžudyste ir netyčiniu nužudymu sukėlė ginčytiną teismo procesą ir tikrą sensaciją nacionalinėje žiniasklaidoje, o Read ne tik tvirtino, kad ji nekalta, bet ir įtarė, kad teisėsauga nuslėpė tam tikrus veiksmus.

Read ir jos teisininkų komandai ruošiantis pakartotiniam teismo procesui, aplink tiesą vis dar sukasi sąmokslai ir klausimai. Dokumentiniame seriale ne tik sekama Read ir jos gynėjų komanda, bet ir nagrinėjamas tyrimas bei teorijos, pristatomi pagrindiniai veikėjai, taip pat pateikiamos naujos įžvalgos apie bylą, kuri vis dar vystosi.

„Kūnas sniege: Karen Read teismas“ prodiusuoja šios kompanijos: „Unsolved Productions Inc.“ ir „Investigation Discovery“.

Po vieną naują seriją bus galima išvysti kiekvieną sekmadienį nuo balandžio 20 d. „discovery+“ platformoje, Lietuvoje pasiekiamoje per „Go3“ televiziją, „Telia Play“ ir „MEGOGO“.

**Apie „Warner Bros. Discovery“:**

„Warner Bros. Discovery“ yra lyderiaujanti pasaulinė žiniasklaidos ir pramogų bendrovė, užsiimanti išsamiausios ir labiausiai diferencijuotos pasaulyje prekių ženklų turinio kolekcijos kūrimu bei platinimu per televiziją, filmus, interneto platformas ir žaidimus. Bendrovės prekių ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „Max“, „discovery+“, CNN, DC, „TNT Sports“, „Eurosport“, HBO, HGTV, „Food Network“, „OWN“, „Investigation Discovery“, TLC, „Magnolia Network“, TNT, TBS, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Motion Picture Group“, „Warner Bros. Television Group“, „Warner Bros. Pictures Animation“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“, „Discovery en Español“, „Hogar de HGTV“ ir kiti. Norėdami gauti daugiau informacijos, apsilankykite www.wbd.com.

**Apie „discovery+“:**

„discovery+“ yra „Warner Bros. Discovery“ teikiama negrožinio ir realaus gyvenimo turinio srautinio transliavimo paslauga, veikimo pradžioje pasiūliusi plačiausią turinio katalogą. „discovery+“ siūlo daugybę išskirtinių, originalių serialų skirtingiems skoniams, įskaitant gyvenimo būdą ir santykius, namus ir maistą, tikrus nusikaltimus, paranormalius reiškinius, nuotykius ir gamtos istoriją, taip pat mokslą, technologijas ir gamtą, bei aukštos kokybės dokumentinius filmus. Lietuvoje „discovery+“ yra pasiekiama per „Go3“ televiziją, „MEGOGO“ ir „Telia Play“.